Майка
Майката (на галено мама) е родител от женски пол. Тя е жената, която е родила и отгледала детето, но също така може да бъде и негова осиновителка. Майката заема централна роля като архетип в аналитичната психология на Карл Густав Юнг.

Названия 
Популярни обръщения към майката са „мама“, „мамо“, „майко“. Други названия са майче, мами и др. В миналото се е използвало често и обръщението „мале“. Понастоящем „мале“, най-честно в диалектна форма „мали“ се използва в разговорния език със значение „олеле“, „леле“. Прието е с „майко“ да се обръщат към майка си не само деца, но и възрастни.

Думата „мама“ съществува в почти всички световни езици. Тъй като сричката „ма“ е една от най-лесните за произнасяне, най-често това е първото, което детето се научава да казва.

Думата „матер“ 
Индоевропейската дума „матер“ е първоизточникът на съвременното название за майка в повечето западни езици. От латинската и гръцката форма на думата са останали множество чуждици в българския:

 матица
 матрица – математическо понятие
 материал
 Алма Матер – университет
 материя
 матриархат
 метропол – идва от гръцкото meter, което значи „майка, начало, първоизточник“. Връзката главен град-сателити може да бъде оприличена на връзката майка-деца.

На други езици 
 (старо)гръцки: (metér, μητήρ) mitéra, μητέρα или mána, μάνα
 латински: mater, matrix, mamma
 английски: Mother, Mum/Mom
 немски: Mutter
 френски: mère
 руски: мать
 чешки: matka, matinka
 словашки: matka, mamka
 полски: matka
 албански: nënë
 сърбо-хърватски: majka мајка
 испански: madre
 босненски: majka
 персийки: mādar مادر‎
 староанглийски: modor
 староирландски: mathir
 староиндийски: matar
 санскрит: matr

Други, неиндо-европейски езици 
 арабски 'umm أم‎
 иврит: 'êm אם
 китайски: mǔ 母, mǔqin 母亲/母親
 японски: haha 母, o-kaa-san お母さん, hahaoya 母親
 финландски: emämaa
 тайландски: mae แม
 унгарски: anya
 виетнамски: mẹ

Словосъчетания 
В хип-хоп средите майката на противника е чест обект на обида, като това се счита за върховна обида.

С изразът „майката на...“ се има предвид първоизточникът на нещо по-малко. Например Кутията на Пандора може да бъде наречена „майката на всички злини“.

Вижте също 
 Баща
 Семейство
 Род

Външни препратки 
 Жена с дете на скута , Венцеслав Константинов, „Профиздат“, 1989
 Майка и бебе 

Семейство